Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: A legfõbb ügyész a Bíróságok szervezetérõl és igazgatásáról szóló 1997. évi LXVI. törvény (a továbbiakban: Bszi.)
Paragraph Index: 1226

29. §-a (1) bekezdése a) pontjának elsõ fordulatára hivatkozva elvi kérdésben jogegységi eljárás lefolytatását és jogegységi határozat meghozatalát indítványozta. A joggyakorlat továbbfejlesztésének szükségességét a Legfelsõbb Bíróságnak egy felülvizsgálati ügyben hozott határozatával kapcsolatban vetette fel. Indítványa szerint a Legfelsõbb Bíróság az adott ügyben a kísérlettõl visszalépést tévesen megállapítva az ítélkezési gyakorlat alakulását kedvezõtlenül befolyásolta. Ebben az ügyben a Gyõri Városi Bíróság az 1999. november 11-én kihirdetett B. 1654/1997/25. számú ítéletével G. G. I. rendû terheltet — más bûncselekmények mellett — bûnösnek mondta ki 2 rb. zsarolás bûntettének kísérletében és ezért 2 év 8 hónapi börtönbüntetéssel, valamint a közügyek gyakorlásától 3 évi eltiltással sújtotta. A Gyõr-Moson-Sopron Megyei Bíróság a Bf. 18/2000/5. számú, 2000. február 29-én jogerõre emelkedett ítéletével a városi bíróság határozatát G. G. I. rendû terhelttel szemben akként változtatta meg, hogy a magánokirat-hamisítás vétségeként értékelt cselekményét bûnsegédként elkövetettnek minõsítette, a börtönbüntetését pedig 2 évre enyhítette. A tényállásnak a jogegységi indítvánnyal érintett része szerint:

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes